b'\n_START_ARTICLE_\nMar\xc5\xa1al (1999.)\n_START_SECTION_\nSadr\xc5\xbeaj\n_START_PARAGRAPH_\nU malom oto\xc4\x8dnom mjestu pronio se glas da se na otoku pojavio duh pokojnog mar\xc5\xa1ala Tita, \xc5\xa1to izaziva razne reakcije ljudi. Stari islu\xc5\xbeeni partizani \xc5\xbeele vjerovati da je do\xc5\xa1lo vrijeme povratka socijalizma, pa mjesto neobi\xc4\x8dne pojave diktatora postaje hodo\xc4\x8dasni\xc4\x8dko odredi\xc5\xa1te umirovljenih boraca, koji u gomili dolaze s kopna na otok. Agilni gradona\xc4\x8delnik koristi ovu pomamu da pokrene oto\xc4\x8dni turizam, pa u patvorenoj kulisi, s uvje\xc5\xbebanim govorima, crvenim zastavama i kolektivnim ritualima, \xc5\xbeeli reanimirati Honeckera, Staljina i Maoa kako bi time maksimalno pove\xc4\x87ao profit.'